جه على واشنطون كتير من المستكشفين الأوروبيين وأولهم الرحاله الأسبانى برونو هيسيتا (Bruno Heceta)سنت 1775 والبحار الأمريكانى روبرت جراى (Robert Gray) سنة 1792 والقبطان الأنجليزى جورج فانكوفر(George Vancouver),الأمريكانى لويس كلارك(Lewis Clark)استكشف نهر كولومبيا و المنطقه الساحليه فى الفتره من 1805 لحد 1806 بعد طلب من الحكومه الامريكيه. حصلت مشاكل جامده بين المستوطنيين الامريكان والبريطانيين بسبب خناقه على ملكية حبت أراضى فى الولايه وده هدد بحرب حوالى سنت 1840 وجت بعد كده اتفاقيه أوريجين سنت 1846 عشان تهدى الدنيا شويه وماقمتش الحرب. انضمت واشنطون للاتحاد الأمريكى فى 11 نوفمبر سنت 1889 وبقت الولايه رقم 42 كان اعتمادها زمان على الزراعه وقطع الأخشاب وزراعة التفاح خصوصا فى وادى ياكيما(Yakima) وبعد كده اتطورت اشغال وصناعات تانيه زى التعدين وصيد السمك. مع بداية القرن العشرين اتشهرت واشنطون بالشراسة والعنف زى بقية الغرب الامريكي الشرس (Wild West)وبالذات مدينة أبردين (Aberdeen)اللى انتشرت فيها الرذيلة ونوادي القمار لحد ما بقى العنف وادمان المخدرات وصمة عار لازمتها لغاية أواخر التمانينات من القرن العشرين.